**ՀԻՄՆԱՎՈՐՈՒՄ**

«ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՀՈԿՏԵՄԲԵՐԻ 7-Ի N 1644-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱUԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

**1․ Ընթացիկ իրավիճակը և իրավական ակտի ընդունման անհրաժեշտությունը.**

ՀՀ Կառավարության 07․10․2021թ․ «Գորիսի բժշկական կենտրոն» և «Կապանի բժշկական կենտրոն» փակ բաժնետիրական ընկերությունների կանոնադրական կապիտալները նվազեցնելու, պետական գույքի կառավարման կոմիտեին անշարժ գույք ամրացնելու և Հայաստանի Հանրապետության առողջապահության նախարարության «Դատաբժշկական գիտագործնական կենտրոն» պետական ոչ առևտրային կազմակերպությանն անժամկետ և անհատույց օգտագործման իրավունքով անշարժ գույք տրամադրելու մասին թիվ 1644-Ա որոշմամբ (այսուհետ՝ Որոշում) նախատեսված է ՀՀ Սյունիքի մարզի Կապանի և Գորիսի բժշկական կենտրոնների՝ պետությանը պատկանող բաժնետոմսերի ձեռքբերման դիմաց՝ կանոնադրական կապիտալների նվազեցման եղանակով, վերջիններիս սեփականության իրավունքով պատկանող՝ Որոշմամբ նախատեսված անշարժ գույքը ամրացնել Պետական գույքի կառավարման կոմիտեին՝ ՀՀ ԱՆ «Դատաբժշկական գիտագործնական կենտրոն» ՊՈԱԿ-ին անժամկետ և անհատույց օգտագործման իրավունքով տրամադրելու նպատակով։ Որոշման իրագործման արդյունքում անհրաժեշտ շենքային պայմաններ են ստեղծվում ՀՀ ԱՆ «Դատաբժշկական գիտագործնական կենտրոն» ՊՈԱԿ ՀՀ Սյունիքի մարզի Գորիսի և Կապանի դատաբժշկական փորձաքննությունների բաժինների գործունեության և ՀՀ-ում դատաբժշկական ծառայության արդյունավետության բարձրացման համար։

Որոշման իրագործման նպատակով ՀՀ ՏԿԵՆ պետական գույքի կառավարման կոմիտեի կողմից նախաձեռնված անշարժ գույքի ընդունման-հանձնման աշխատանքների ընթացքում պարզվել է, որ «Գորիսի բժշկական կենտրոն» ՓԲԸ-ին պատկանող ք.Գորիս, «Թոզ-կապ» տարածք, թիվ 1 հողամասի հատակագծում առկա է ինքնակամ շինություն, որը նպատակահարմար է թողնել Ընկերությանը՝ վերջինիս կարիքները հոգալու համար։ Նշվածով պայմանավորված՝ իրականացվել է տարածքի առանձնացում, ինչի արդյունքում փոխվել է նաև Որոշմամբ Կոմիտեին հանձնվող անշարժ գույքի հողամասի չափը և կադաստրային տվյալները։

**2․ Առաջարկվող կարգավորումների բնույթը:**

Ներկայացված նախագծով առաջարկվում է փոփոխություն կատարել ՀՀ ՏԿԵՆ պետական գույքի կառավարման կոմիտեին ՀՀ Սյունիքի մարզի «Գորիսի ԲԿ» ՓԲԸ հանձնվող մասնաշենքի կադաստրային տվյալներում՝ հիմք ընդունելով այն հանգամանքը, որ ՀՀ Սյունիքի մարզպետարանի նախաձեռնությամբ իրականացվել է քննարկվող տարածքում առկա ինքնակամ շինության օրինականացում և առանձնացում Որոշմամբ Կոմիտեին հանձնվող անշարժ գույքից, ինչն էլ ՀՀ օրենքով սահմանված կարգով ստացել է համապատասխան պետական գրանցում (անշարժ գույքի գրանցման պետական վկայականը կցվում է)։

**3․ Նախագծի մշակման գործընթացում ներգրավված ինստիտուտները և անձինք**

Իրավական ակտի նախագիծը մշակվել է Հայաստանի Հանրապետության առողջապահության նախարարության համապատասխան մասնագետների կողմից:

**4․ Ակնկալվող արդյունքը**

Ներկայացված Նախագծի ընդունման արդյունքում սահմանված կարգով հնարավոր կլինի իրականացնել ՀՀ Կառավարության 07․10․2021թ․ «Գորիսի բժշկական կենտրոն» և «Կապանի բժշկական կենտրոն» փակ բաժնետիրական ընկերությունների կանոնադրական կապիտալները նվազեցնելու, պետական գույքի կառավարման կոմիտեին անշարժ գույք ամրացնելու և Հայաստանի Հանրապետության առողջապահության նախարարության «Դատաբժշկական գիտագործնական կենտրոն» պետական ոչ առևտրային կազմակերպությանն անժամկետ և անհատույց օգտագործման իրավունքով անշարժ գույք տրամադրելու մասին թիվ 1644-Ա որոշմամբ նախատեսված աշխատանքները։

**5․ «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ»**

Ներկայացված որոշման նախագիծը համահունչ է «Հայաստանի վերափոխման ռազմավարություն 2050» փաստաթղթի «Գործողություններ» բաժնում ներկայացված առաջիկա 10 տարում իրականացվելիք կարևորագույն համազգային 16 մեգանպատակներից 04-րդ նպատակի հետ․ «Առողջ և ապահով քաղաքացի, ժողովուրդ»։ Ներկայացված նախագծի ընդունումը նպաստելու է առողջապահության բնագավառում գործող դատաբժշկական ծառայության արդյունավետ աշխատանքային գործունեության համար անհրաժեշտ պայմանների ստեղծմանը։

Նախագիծը համահունչ է նաև ներկայում ՀՀ կառավարության կողմից վարվող ՀՀ տարածքների համաչափ զարգացման քաղաքականության հետ, հաշվի առնելով այն հանգամանքը, որ համապատասխան շենքային պայմանների և հագեցվածության ապահովման համար նախապայմաններ ստեղծող՝ ներկայացված Նախագծի ընդունման արդյունքում, ՀՀ Սյունիքի մարզում կբարելավվեն պետության կողմից երաշխավորված յուրաքանչյուր տարվա նպատակային ծրագրերին օժանդակող հարակից՝ դատաբժշկական ծառայությունները։

Նախագիծն անմիջականորեն բխում է ՀՀ կառավարության 2021-2026թթ․ ծրագրից, քանի որ նախատեսվում է արդիականացնել մարզային առողջապահական համակարգը և բարելավել դատաբժշկական ծառայության շենքային պայմանները։

**6. Նախագծի ընդունման առնչությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացումների կամ նվազեցումների վերաբերյալ**

Առաջարկվող նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների ավելացում կամ նվազեցում չի նախատեսվում: